ኢትዮጵያና ሰሜን ኮሪያ በመካከላቸው ያለውን የትብብር ግንኙነት ይበልጥ ማጠናከር አለባቸው
ፕሬዝዳንቱ በኢትዮጵያ የስራ ጊዜያቸውን ያጠናቀቁትን የሰሜን ኮሪያ አምባሳደር አሰናብተዋል።ፕሬዝዳንቱ ሙላቱ በዚህ ወቅት እንደተናገሩት የሰሜን ኮሪያ የጤና ባለሙያዎችና ኢንጂነሮች በኢትዮጵያ በጤና፣ በመስኖና በማዕድን ዘርፍ እያደረጉ ያለውን የልማት ትብብር የበለጠ ማጠናከር እንዳለባቸው ጠቁመዋል።ዶክተር ሙላቱ አምባሳደሩ ባለፉት አራት ዓመታት በኢትዮጵያ በነበራቸው ቆይታ ሁለቱ አገራት በጤና፣ በመስኖና በማዕድን ዘርፍ ያላቸው ትብብር እንዲጠናከር ላደረጉት አስተዋዕኦ አመስግነዋል።ኢትዮጵያ ከአዲስ ተሿሚ አምባሳደር ጋር የሁለቱን አገራት የትብብር አድማስ ለማስፋትና ይበልጥ ለማጠናከር በቅርበት እንደምትሰራ አረጋግጠዋል።ተሰናባቹ የሰሜን ኮሪያ አምባሳደር ኪም ቾል በበኩላቸው ለረዥም አመታት ጸንቶ የቆየው የሁለቱ አገራት ግንኙነት በጋራ ጥቅሞችና በመደጋገፍ ላይ ያተኮረ መሆኑን ገልጸዋል።የአገራቸው የህክምና ባለሙያዎች በኢትዮጵያ ልምዳቸውንና ተመክሯቸውን እንዲያካፍሉ የበኩላቸውን እንደሚወጡም ጠቁመዋል። (ኢዜአ)